*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*111. számú előterjesztés*

Bátaszék Város Önkormányzat Képviselő-testületének 2023. május 24-én

16 órakor megtartandó ülésére

Döntés Bátaszék Város Településrendezési tervének 2. számú módosításáról szóló önkormányzati határozat 1. számú módosításáról

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető  Béres István főépítész    **Törvényességi ellenőrzést végezte:** dr. Firle-Paksi Anna aljegyző    **Tárgyalja:**  PG Bizottság: 2023.05.23. |

***Tisztelt Képviselő-testület!***


Bátaszék Város Önkormányzatának Képviselő-testülete 2023. április 26. napon megtartott ülésén többek között döntött Bátaszék Város Településrendezési tervének 2. számú módosításának megindításáról.

A módosítás önkormányzati és magántulajdonban lévő ingatlanokat is érint.

A volt malom területét érintően a beruházó kezdeményezése alapján a módosítás tartalmazza a belterületi 744/20 hrsz-ú - a tervezett telekfelosztást követően 744/24 hrsz-ú - (Vi-2) földrészleten a beültetési kötelezettséggel érintett terület szélességi méretének csökkentését, kereskedelmi egység parkolóhelyeinek kialakítása céljából.

A beruházó a Képviselő-testület döntését követően vásárolta meg a 749/1 hrsz. ingatlant, amit a létesítmény megépítéséhez igénybe kíván venni. Ezzel egyben lehetővé válik a 748 hrsz ingatlan területének is a bevonása. A kérelmében foglaltak alapján Vi-2 jelű övezetbe kéri átsorolni a fenti két ingatlant.

A kérelembe foglaltak támogatását javasoljuk a határozati javaslat elfogadásával.



***H a t á r o z a t i j a v a s l a t :***

**Bátaszék Város Településrendezési tervének 2. számú módosításáról szóló 107/2023. (IV. 26.) önkormányzati határozat 1. számú módosítására**

Bátaszék Város Önkormányzatának Képviselő-testülete

1. *Bátaszék Város Településrendezési tervének 2. számúmódosításáról* szóló 107/2023. (IV. 26.) önkormányzati határozat (a továbbiakban: Határozat) (1) bekezdésének 4. pontját a következőképpen módosítja:

*„4. a Bátaszék belterületi 748 és 749/1 hrsz-ú földrészletek intézményi területbe sorolása, továbbá a 744/20, 749/2 és 750 hrsz-ú földrészleteket érintő beültetési kötelezettséggel érintett terület módosítása, kereskedelmi egység parkolóhelyeinek kialakítása céljából,”*

1. a Határozat (2) bekezdésének b) és e) pontjait eltörli,

*Indoklás: az 1973/113 és 716/98 hrsz-ú (KÖU-5) földrészletek övezetváltása nem minősül új beépítésre szánt terület kijelölésének.*

1. a Határozat 1. mellékletét jelen határozat 1. mellékletére cseréli,
2. felkéri a polgármestert, hogy *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 66. § (1) bekezdése szerinti véleményezési szakasz kezdeményezésével egyidejűleg jelen döntést is töltse fel az E-TÉR egyeztető felületre.

*Határidő:* 2023. június 30.

*Felelős*: Dr. Bozsolik Róbert polgármester

*Határozatról értesül:* Béres István

Kokas és Társa Kft.

Bátaszéki KÖH városüz. iroda

Bátaszéki KÖH pénzügyi iroda

irattár

*1.sz.* *melléklet a .../2023. (... ...) önkormányzati határozathoz*

**A MEGALAPOZÓ VIZSGÁLAT TARTALMI KÖVETELMÉNYEI**

az új R. 1. melléklete alapján

**A megalapozó vizsgálat az alábbi vizsgálati tényezőkre terjed ki:**

|  |  |  |
| --- | --- | --- |
| 1. | Településhálózati összefüggések, térségi és települési kapcsolatok | nem |
| 2. | Területfejlesztési dokumentumokkal való összefüggések | nem |
| 3. | Területrendezési követelmények | igen |
| 4. | Tervi előzmények, érvényes településfejlesztési döntések és azok érvényesülése | igen |
| 5. | A település demográfiai helyzete | nem |
| 6. | A település humán infrastruktúrája, közszolgáltatások | nem |
| 7. | A település gazdasága | nem |
| 8. | Az önkormányzat gazdálkodása, településüzemeltetés | nem |
| 9. | Településrendezési, településszerkezeti vizsgálat | igen |
| 10. | Az épített környezet és az építészeti örökség vizsgálata | igen |
| 11. | Környezetiállapot-jellemzők | igen |
| 12. | A táji és természeti adottságok és örökség, jellemző tájkarakter, zöldinfrastruktúra-hálózat | igen |
| 13. | Közlekedés | nem |
| 14. | Közművesítés, elektronikus hírközlés, csapadékvíz-gazdálkodás | igen |
| 15. | Katasztrófavédelem, a területek használatát, építési tevékenységet befolyásoló vagy korlátozó tényezők | igen |

**AZ ALÁTÁMASZTÓ JAVASLAT TARTALMI KÖVETELMÉNYEI**

az új R. 2. melléklete alapján

**Az alátámasztó javaslat a tervezési feladatnak megfelelően az alábbiakat tartalmazza:**

|  |  |  |
| --- | --- | --- |
| 1. | Fejlesztési és rendezési javaslat összefoglalója (a fejlesztésben javasolt változások, a rendezést érintő módosítások bemutatása, összefüggéseik feltárása, szakági javaslatok összefoglalása) | nem |
| 2. | Településrendezési javaslat | igen |
| 3. | Javaslat az épített környezet fejlesztésére és az építészeti örökség megőrzésére | nem |
| 4. | Tájrendezési és zöldinfrastruktúra-fejlesztési javaslat, csapadékvíz-gazdálkodás | igen |
| 5. | Közművesítés, elektronikus hírközlési javaslat, közlekedési javaslat | igen |
| 6. | Védelmi és korlátozóelemek (veszélyeztetett, illetve veszélyeztető tényezőjű területek; védőterületek, védősávok; a táj, a természeti és az épített környezet, a környezeti elemek védelmével kapcsolatos korlátozások területei) | igen |
| 7. | A módosítással érintett területek bemutatása | igen |
| 8. | A területrendezési követelményekkel való összhang igazolása | igen |
| 9. | A módosítással érintett területekre a biológiai aktivitásérték számítása és eredménye | nem |

A módosítás véleményezési anyaga tervismertetésben, összevontan tartalmazza a meglévő (megalapozó vizsgálat) és a tervezett (alátámasztó javaslat) állapot ismertetését a fenti témakörökben. Az egyes fejezetek összevonhatók, a feladathoz kapcsolódó mélységben dolgozandók ki.

**TELEPÍTÉSI TANULMÁNYTERV**

az új R. 7. melléklete alapján

A tervezett módosítási pontokhoz szükséges Telepítési Tanulmánytervek (a továbbiakban: TT) összegzése:

1. az 1. módosítási pont esetén - annak jellege miatt - TT nem szükséges,
2. a 2. módosítási pont esetén - annak jellege miatt - TT nem szükséges,
3. a 3. módosítási pont esetén - annak jellege miatt - TT nem szükséges,
4. a 4. módosítási ponthoz készített Beépítési Terv megfelel a tervezés alapjának,
5. az5. módosítási pont esetén - annak jellege miatt - TT nem szükséges,
6. a 6. módosítási ponthoz készített megbízói adatszolgáltatás megfelel a tervezés alapjának,
7. a 7. módosítási pont esetén - annak jellege miatt - TT nem szükséges,
8. a 8. módosítási pont esetén - annak jellege miatt - TT nem szükséges.